România va juca Israel, Polonia şi Portugalia în preliminariile Campionatului European din 2026
Naţionala de handbal masculin a României va evolua în grupa 8 preliminară a Campionatului European din 2026, cu reprezentativele Israel, Polonia şi Portugalia, potrivit tragerii la sorţi de joi, de la Copenhaga.
Echipa României s-a aflat în urna a treia valorică la tragerea la sorţi.
În preliminarii vor evolua 32 de echipe naţionale, iar la turneul final, găzduit de Danemarca, Suedia şi Norvegia, vor fi 24 de echipe.